## Pravilnik o naknadama i načinu isplate naknada osobama pozvanim zbog vojne obaveze u Oružane snage

### NN 15/2003 (30.1.2003.), Pravilnik o naknadama i načinu isplate naknada osobama pozvanim zbog vojne obaveze u Oružane snage

# MINISTARSTVO OBRANE

209

Na
temelju članka 69. stavka 2. i članka 70. stavka 6. Zakona o obrani (»Narodne
novine«, broj 33/02. i 58/02. ) donosim

## PRAVILNIK

### o naknadama i naČinu isplate naknada osobama pozvanima  zbog vojne obveze u OruŽane snage

I.
OPĆE ODREDBE

Članak
1.

Ovim se
Pravilnikom novacima, ročnicima i pričuvnicima (u daljnjem tekstu: vojni
obveznici) za vrijeme obavljanja vojne obveze određuju uvjeti i visina:

–
naknade plaća – samo za pričuvnike,

–
naknade troškova za prijevoz sredstvima javnog prometa,

–
naknade troškova za prehranu i smještaj.

II.
NAKNADA PLAĆE

Članak
2.

Za
vrijeme obavljanja vojne obveze pričuvnici imaju pravo na naknadu plaće i
dodataka na plaću.

Pričuvnici
koji izbivaju s posla zbog vojne obveze ili zbog drugih dužnosti u svezi s
vojnom obvezom ostvaruju prava iz radnog odnosa kao da rade.

Pričuvnicima
iz stavka 2. ovoga članka pripada naknada plaće u visini prosječne plaće što su
je ostvarili u zadnja tri mjeseca prije pozivanja, odnosno zadnji mjesec prije
pozivanja ako je to za njih povoljnije.

Naknada
plaće pričuvnicima iz stavka 2. ovoga članka ispla­ćuje se na teret državnog
proračuna, a pravna osoba, odnosno poslodavac, nadoknađuje od Ministarstva
obrane isplaćeni iznos naknade plaće i obveznih doprinosa iz plaće.

Naknada
plaće pričuvnika iz stavka 2. ovoga članka uskla­đuje se jedanput na mjesec
prema porastu plaće radnog mjesta s kojeg je pozvan na vojnu obvezu.

Članak
3.

Pričuvnicima
koji ostvaruju pravo na mirovinu ili novčanu naknadu zbog privremene
nezaposlenosti, za vrijeme obavljanja vojne obveze pripada mirovina, odnosno
novčana naknada.

Pričuvnicima
koji nisu zaposleni isplaćuje se samo novčana naknada bez doprinosa za obvezno
zdravstveno i mirovinsko osiguranje.

Članak 4.

Pričuvniku
se naknada plaće obračunava i isplaćuje za pret­hodni mjesec.

Pričuvniku
koji obavlja vojnu obvezu manje od mjesec dana, naknada plaće obračunava se po
danima tako da se svaki započeti dan računa kao cijeli dan.

Dnevni
iznos naknade plaće dobije se kada se mjesečni iznos podijeli sa 30.

III.
NAKNADA TROŠKOVA ZA PRIJEVOZ SREDSTVIMA JAVNOG PROMETA

Članak 5.

Vojni obveznici mogu se koristiti prijevoznim
sredstvima redovnoga javnog prometa: vlakom, brodom i autobusom.

Vrstu vlaka i broda određuje tijelo koje je nadležno
za obav­ljanje poslova vojne obveze.

Za prijevoz zrakoplovom, drugim javnim ili privatnim
prije­voznim sredstvom te kolima za spavanje vojni obveznici moraju imati
posebno odobrenje.

Članak 6.

Vojnom obvezniku može se odobriti prijevoz
zrakoplovom na relaciji na kojoj postoji redovan željeznički, brodski ili
autobusni promet:

– ako to zahtijeva hitnost,

– ako bi ukupni troškovi prijevoza bili manji ili
jednaki ukupnim troškovima putovanja vlakom, brodom ili autobusom.

Tijelo koje je nadležno za obavljanje poslova vojne
obveze može odobriti prijevoz drugim javnim ili privatnim prometnim sredstvima
na pravcu na kojem postoji redovan željeznički, brod­ski, odnosno autobusni
promet.

U slučajevima iz stavka 2. ovoga članka troškove
prijevoza snosi tijelo koje je nadležno za obavljanje poslova vojne obveze.

Članak 7.

U prijevozu se koristi najkraći pravac, odnosno
pravac koji s obzirom na postojeće prometne veze i vrste prijevoznih sredstava
u redovnom javnom prometu omogućuje najracionalniji prijevoz.

Članak
8.

Vojnim
obveznicima se na ime naknade troškova za prijevoz priznaju:

– za
prijevoz vlakom, zrakoplovom ili brodom – troškovi u visini cijene vozne karte
prema cjeniku za drugi razred,

– za
prijevoz autobusom – troškovi u visini cijene autobusne karte,

– za
prijevoz drugim javnim ili privatnim prometnim sredstvima, ako na tom pravcu
postoji redovan javni promet – troškovi u visini cijene vozne karte drugog
razreda, odnosno u visini cijene autobusne ili brodske karte ako na tom pravcu
ne postoji željeznički promet,

– na
pravcu na kojem nema redovna javnog prometa – naknada po prijeđenom kilometru u
iznosu koji se određuje odlukom Vlade RH o visini dnevnica za službeno
putovanje i visini naknada za korisnike koji se financiraju iz državnog
proračuna.

Osim
naknade za prijevoz iz stavka 1. ovoga članka, vojnim obveznicima priznaju se i
troškovi za rezervaciju sjedišta te troškovi osobnoga prijevoza i prijevoza
prtljage do mjesta polaska javnoga prometnog sredstva i natrag, ako ti troškovi
nisu uračunati u redovnu cijenu karte za prijevoz odgovarajućim sredstvima.

Ukoliko
su za korištenje nekih prijevoznih sredstava u javnom prometu predviđene
komercijalne povlastice, visina troškova prijevoza određuje se prema cijeni
najpovoljnije povlastice za prijevoz koju je odabralo nadležno tijelo.

Članak
9.

U
slučajevima za koje nije propisana jedinstvena cijena (autobusne karte,
zrakoplovne karte, brodske karte i slično) i u slučajevima iz članka 8. stavka
2. ovoga Pravilnika uz zahtjev za naknadu troškova za prijevoz vojni obveznik
dužan je priložiti račun ili drugi dokaz o trošku.

IV.
NAKNADA TROŠKOVA ZA PREHRANU
I SMJEŠTAJ

Članak
10.

Tijelo
koje je nadležno za obavljanje poslova vojne obveze dužno je vojnim obveznicima
osigurati prehranu i smještaj.

Članak
11.

Ukoliko
tijelo koje je nadležno za obavljanje poslova vojne obveze ne osigura prehranu
i smještaj, dužno je vojnim obveznicima isplatiti dnevnu naknadu u visini
dnevnice za službeno putovanje u zemlji, bez troškova noćenja, koja se priznaje
kao materijalni trošak korisnicima proračuna Republike Hrvatske.

Troškovi
noćenja priznaju se u punom iznosu prema priloženom računu, do cijene noćenja u
hotelu s četiri zvjezdice.

Članak
12.

Za
vrijeme od najmanje 8 sati provedenih na obavljanju vojne obveze, vojnom obvezniku
priznaje se 50% iznosa dnevne naknade, a za vrijeme od 12 i više sati pripada
mu dnevna naknada u punom iznosu.

Članak 13.

U
vrijeme provedeno u obavljanju vojne obveze računa se vrijeme u kojem je vojni
obveznik obavljao vojnu obvezu i određeno vrijeme koje je pri dolasku proveo na
putu od svoga prebivališta, odnosno boravišta do mjesta u kojem se trebao
javiti nadležnom tijelu, a pri povratku određeno vrijeme koje je proveo na putu
do svoga prebivališta, odnosno boravišta.

Ukoliko
vojni obveznik boravi u inozemstvu, u vrijeme iz stavka 1. ovoga članka računa
se vrijeme koje je pri dolasku proveo na putu od granice do mjesta u kojem se
trebao javiti nadležnom tijelu, a pri povratku na putu od mjesta u kojem je
obavio vojnu obvezu do granice.

V.
PRIJELAZNE I ZAVRŠNE ODREDBE

Članak
14.

Pravo
na naknade iz članka 1. ovoga Pravilnika utvrđuje tijelo koje je nadležno za
obavljanje poslova vojne obveze u skla­du s odredbama ovoga Pravilnika i na
temelju računa podnesenih za troškove koje su vojni obveznici imali za vrijeme
obavljanja vojne obveze.

Članak 15.

Ako
podnositelj računa ili drugog dokaza o trošku, odnosno primatelj naknade
osporava utvrđeni iznos priznate naknade, nadležno tijelo dužno je donijeti
rješenje kojim utvrđuje pravo na naknadu i iznos utvrđene naknade.

Protiv
rješenja iz stavka 1. ovoga članka stranka ima pravo žalbe Ministarstvu obrane.

Članak
16.

Pravo
na ostvarivanje naknade prema odredbama ovoga Pravilnika zastarijeva u skladu s
općim propisima o zastari potraživanja.

Članak 17.

Ostala
prava (zdravstveno osiguranje, mirovinsko i invalid­sko osiguranje i dr.) vojni
obveznici ostvaruju po posebnim propisima.

Članak 18.

Danom
stupanja na snagu ovoga Pravilnika prestaje vrijediti Pravilnik o naknadama
plaća te troškova prijevoza, prehrane i smještaja obveznika osposobljavanja i
vježbi za zadatke obrane (»Narodne novine«, broj 6/92.).

Članak
19.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
023-03/03-04/1
Urbroj: 512-01-03-3
Zagreb, 24. siječnja 2003.

Ministrica
**Željka Antunović,** v. r.

if !supportEmptyParas endif

Pravilnik, NN 15/2003-209